'n Getuienis uit die werkplek
WHERE TO FIND US Rev De la Harpe le Roux Industrial Ministry FS Twee Toring Chuch 37 Henry Street
Bloemfontein. 37 HENRY STREET CONTACT US Phone: +27 51 436 4274
Mobile: 083 232 1051
Email: arbeid@ngkerkovs.co.za Home Inspiration 'n Getuienis uit die werkplek
Een oggend ontvang ek 'n SMS: "Help my asseblief, ek het die pad van die Here verlaat." Later die dag in sy kantoor, vertel die persoon my dat hy die vorige aand 'n afspraak gehad het met 'n gesellin by 'n gesellinklub. 'n Verskriklike skuldgevoel het hom hierna beetgepak, want dit het vir hom gevoel dat hy almal in die steek gelaat het; sy vrou, sy kinders en bo alles vir God.
Voordat jy dalk nou in die versoeking kom om 'n vinger van veroordeling te wys na die man - dalk met 'n houding van:"Ek sal tog nooit soiets aanvang nie!"Luister net 'n oomblik na die teks uit God se Woord wat ek die dag met die persoon gedeel het. "Ons het almal gedwaal soos skape, ons het elkeen sy eie pad geloop." Jes 53:6a. Dit beteken onder andere dat alle sonde gelyk is in die oë van die Here. Alle sonde laat ons "God se pad verlaat."
Of jy lieg, of steel, of pornografie kyk op jou rekenaar of selfoon, of jy te diep in die bottel kyk, of jy skinder, of jou huweliksmaat sleg behandel, of moord pleeg of lyf wegsteek by die werk, of wat jy ookal verkeerd doen, al hierdie dinge laat ons van God se pad afgaan.
Daardie dag kon ek deur God se genade met die man dié goeie nuus deel:" maar die Here het ons almal se sonde op hom laat afkom."Jes 53:6 bJa, dit is mos wat Jesus Christus gedoen het!Hy het vir almal se sondes aan die kruis gesterf, ook vir jou sonde.Daardie dag, sommer in die man se kantoor, het hy sy sonde teenoor Jesus bely en Hom as sy Verlosser aanvaar. Die las van sy sonde was van sy skouers af en hy kon as 'n nuwe mens voortgaan met sy lewe en sy werk.